121. ΝΟΜΟΘΕΤ. ΔΙΑΤΑΓΜΑ υπ’ αριθ. 149 της 15/23 Σεπτ. 1973 (ΦΕΚ Α΄ 226) Περί αντικαταστάσεως και συμπληρώσεως διατάξεών τινων του Α.Ν. 1854/51 «περί απονομής των πολιτικών και στρατιωτικών συντάξεων». ΄Αρθρ.1-3.-(Κωδικοποιήθηκαν από το Π.Δ. 1041/1979, ΦΕΚ Α΄ 292, (κατωτ. σελ. 90,657). ΄Αρθρ.4.-1.Προς απόδειξιν της συνδρομής των όρων του προηγουμένου άρθρου άπαντα τα Πρωτοδικεία της Χώρας, άμα τη εκδόσει παρ’ αυτών αποφάσεως υιοθεσίας, αποστέλλουν αμελλητί εις την παρά τω Υπουργείω Οικονομικών Υπηρεσίαν Συντάξεων απόρρητον έγγραφον περιέχον, το πραγματικόν ονοματεπώνυμον του υιοθετουμένου και το έτος γεννήσεως αυτού, το ονοματεπώνυμον, πατρώνυμον και μητρώνυμον, ως και τον τόπον γεννήσεως των θετών γονέων, καθώς και τον αριθμόν και την ακριβή ημερομηνίαν δημοσιεύσεως της αποφάσεως υιοθεσίας. Κατά την πρώτην εφαρμογήν του παρόντος θέλουν αποστείλει εις την εν τη προηγουμένη παραγράφω αναφερομένην Υπηρεσίαν απόρρητον πίνακα περιέχοντα τα εν τη παραγράφω ταύτη αναφερόμενα στοιχεία, δι’ άπασας τας τελεσθείσας υιοθεσίας από της ισχύος του Ν.Δ. 610/70 «περί υιοθεσίας των μέχρις ηλικίας δέκα οκτώ ετών ανηλίκων» μέχρι της ισχύος του παρόντος. 2.Τα ανωτέρω στοιχεία τηρούνται απορρήτως παρά τη Υπηρεσία Συντάξεων του Υπουργείου Οικονομικών. 3.Ο τρόπος τηρήσεως και καταχωρήσεως των ανωτέρω στοιχείων, ως και πάσα σχετική λεπτομέρεια ορισθήσεται δι’ αποφάσεως του Υπουργού Οικονομικών δημοσιευομένης δια της Εφημερίδος της Κυβερνήσεως. ΄Αρθρ.5.-1.«Υπό τους όρους των προηγουμένων άρθρων δικαιούνται συντάξεως τα θετά και τα ανίκανα τέκνα των εν γένει πολεμικών συνταξιούχων του Δημοσίου. Η σύνταξις των ανικάνων τέκνων, συνίσταται εις το ήμισυ της συντάξεως ην δικαιούται κατά τας εκάστοτε ισχυούσας περί πολεμικών συντάξεων διατάξεις η οικογένεια εγγάμου φονευθέντος ή θανόντος εν πολέμω στρατιωτικού ή αποβιώσαντος αναπήρου πολέμου, εάν φέρουν ανικανότητα 50/100 και άνω εις το σύνολον δε της συντάξεως ταύτης, εάν η ανικανότης αυτών είναι ανωτέρα των 80/100. Εάν τα τέκνα ταύτα συντρέχουν μετ’ άλλων δικαιούχων συντάξεως προσώπων δικαιούνται της υπό των κειμένων διατάξεων προβλεπομένης προσαυξήσεως. 2.Η διάταξις του άρθρ. 6 του Α.Ν. 2650/1940 «περί απονομής συντάξεως εις τους τραυματιζομένους στρατιωτικούς κλπ», ως συνεπληρώθη μεταγενεστέρως, εξακολουθεί ισχύουσα». Το άρθρ. 5 αντικαταστάθηκε ως άνω από την παρ. 2 άρθρ. 4 Νόμ. 955/1979, ΦΕΚ Α΄ 189 (κατωτ. αριθ. 159). ΄Αρθρ.6.-Αι διατάξεις του παρόντος εφαρμόζονται αναλόγως και επί των συντάξεων των μη καταβαλλομένων υπό του Δημοσίου, διεπομένων όμως υπό των συνταξιοδοτικών διατάξεων περί πολιτικών δημοσίων υπαλλήλων, είτε ευθέως, είτε κατά παραπομπήν εφαρμοζομένων. ΄Αρθρ.7.-1.Αι διατάξεις του παρόντος εφαρμόζονται αναλόγως και επί των θετών ή ανικάνων τέκνων, των, προ της ισχύος αυτού εξελθόντων της υπηρεσίας, δημοσίων υπαλλήλων, υπαλλήλων Νομικών Προσώπων Δημοσίου Δικαίου, περί ων το άρθρ. 6, και στρατιωτικών υπαλλήλων, ως και επί των πολεμικών συνταξιούχων των δικαιωθέντων πολεμικής συντάξεως προ της ισχύος αυτού. 2.Η αίτησις περί κανονισμού συντάξεως εις τα κατά την προηγουμένην παράγραφον θετά τέκνα δέον όπως υποβληθή εντός ανατρεπτικής προθεσμίας ενός έτους από της ισχύος του παρόντος, η δε πληρωμή της συντάξεώς των άρχεται από της πρώτης του μηνός της χρονολογίας εκδόσεως της σχετικής πράξεως ή αποφάσεως κανονισμού συντάξεως. Άρθρ.8.-Η ισχύς του παρόντος άρχεται μετά πάροδον μηνός από της δημοσιεύσεώς του δια της Εφημερίδος της Κυβερνήσεως. (Αντί για τη σελ. 90,59(β) Σελ. 90,59(γ) Τεύχος      Σελ.       Πολιτικές και Στρατιωτικές Συντάξεις 29.Β.α.121 